
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00436/2015-06
20.03.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 20.03.2015. године, донела је

О Д Л У К У

о акредитацији студијског програма
основних струковних студија
Утврђује се да ВИСОКА ТЕХНИЧКА ШКОЛА СТРУКОВНИХ СТУДИЈА са седиштем у НЕМАЊИНА 2, ПОЖАРЕВАЦ, ПИБ: 100439330, Матични број: 07285019,  испуњава прописане стандарде за акредитацију студијског програма: oсновне струковне студије – ПРЕХРАМБЕНА ТЕХНОЛОГИЈА И НУТРИЦИОНИЗАМ у оквиру поља техничко-технолошких наука и то за упис 50 (педесет) студената у седишту Установе за извођење на српском језику.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ВИСОКА ТЕХНИЧКА ШКОЛА СТРУКОВНИХ СТУДИЈА са седиштем у НЕМАЊИНА 2, ПОЖАРЕВАЦ, је дана 05.03.2015. године поднела захтев за акредитацију студијског програма oсновне струковне студије – ПРЕХРАМБЕНА ТЕХНОЛОГИЈА И НУТРИЦИОНИЗАМ у оквиру поља техничко-технолошких наука под бројем 612-00-00436/2015-06.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ВИСОКА ТЕХНИЧКА ШКОЛА СТРУКОВНИХ СТУДИЈА и предлог одлуке, достављени су Комисији за акредитацију и проверу квалитета.
Студијски програм припада пољу техничко-технолошких наука и области технолошко инжењерство, што је у складу са законом и листом области коју је утврдио Национални савет. Назив дипломе СТРУКОВНИ ИНЖЕЊЕР ТЕХНОЛОГИЈЕ је у складу са листом звања коју је утврдио Национални савет, а дужина студија у трајању од 3 године је у складу са законом.

Студијски програм има два модула:

М1 – Прехрамбена технологија

М2 - Нутриционизам
Програм је прихваћен од 30.12.2014. године од стране Наставног већа Школе.

Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је минимум 180.

Установа је објавила публикацију о студијском програму и подаци су такође присутни на сајту установе www.vts-pozarevac.edu.rs

Сврха постојања оваквог програма је добро дефинисана.
Циљеви су јасно дефинисани, посебно у складу са тренутним трендовима у развоју прехрамбене технологије и нутриционизма.

Компетенције свршених студената су јасно дефинисане.

Структура курикулума обухвата распоред предмета по семестрима, фонд часова и број ЕСПБ. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање предмета, садржајем предмета, препорученом литературом, методима извођења наставе, начином провере знања и оцењивања.

У курикулуму је предвиђено 23 предмета, обавезна 18, изборна 5, а листа 20 предмета. Предвиђена је Стручна пракса 45 часова и 2 бода, завршни рад 6 бодова и 75 осталих часова по модулу. 
Активна настава је: I. год. – 20 часова недељно или 600 часова годишње; II. год. – 20,5  часова недељно или 615 часова годишње; III. год. – 20,5  часова недељно или 615 часова годишње. Предавања су по годинама:  I. год. - 10,5  часова недељно или 52,5%; II. год. - 11  часова недељно или 55%; III. год. - 12  часова недељно или 60%
Програм је у довољној мери усаглашен са другим програмима који се слушају у истој установи. Структура програма јесте усаглашена са четири иностране високошколске установе.

Програме уписује одговарајући број студената сходно расположивим могућностима установе. При упису се проверавају способности студената које одговарају карактеру студијског програма. Студенти полагањем испита стичу одређени број ЕСПБ бодова. Број ЕСПБ бодова утврђен је за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Предвиђено да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе у границама дефинисаних у стандарду. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитних обавеза и полагањем испита. 
Укупан број наставника је довољан да покрије укупан број часова наставе на студијском програму. У реализацији студијског програма основне струковне студија укључено је 16 наставника (од чега је 15 наставника са пуним радним временом и 1 делимично и за све су дате копије радних књижица). Просечно оптерећење наставника на студијском програму 3,69 часова недељно. Наставници са пуним радним временом држе 90,63% наставе. Испуњен је захтев да 70% часова, од активне наставе коју држе наставници, држе наставници  са пуним радним временом.

Број сарадника је 5; 1 у сталном радном односу и 4 по уговору. Сарадници имају просечно оптерећење од 7,40 часа недељно.

Величина група за предавања и вежбе одговара Допуни стандарда за акредитацију студијских програма у оквиру поља техничко технолошких наука.
Обезбеђен је одговарајући простор за извођење наставе. Установа располаже са 2.068,75 м2 простора или од 2,17 м2 по једном студенту, што значи да радом у сменама испуљава тражене критеријуме. Установа је обезбедила амфитеатре, учионице, лабораторије односно друге просторије за извођење наставе, као и библиотечки простор и читаоницу, у складу са потребама  образовног процеса. 
Структура простора: амфитеатар 1, учионица 7, лабораторија 11, библиотека са читаоницом и 40 места, рачунарска лабораторија са 20 места. Обезбеђен је простор за стручне службе и студентски парламент.

Установа је обезбедила одговарајући радни простор за наставнике и сараднике.

Обезбеђена сва техничка опрема за савремено извођење наставе 95 јединица.

Постоје библиотечки ресурси релевантни за извођење студијског програма. Високошколска установа обезбедила покривеност предмета одговарајућом уџбеничком литературом. Наведена листа уџбеника доступна студентима на студијском програму броји 37 наслов, а листа библиотечких јединица релевантних за студијски програм 101 наслова. Опремљеност училима и помоћним наставним средствима омогућава нормално одвијање наставног процеса.

Установа је установила процедуре за праћење квалитета студијског програма. Континуирано се прати спровођење плана наставе, као и планова рада за сваки предмет и предузимају мере за унапређење квалитета у погледу курикулума, наставе, наставног особља, оцењивања студената, уџбеника и литературе. Преко студенских анкета проверава се и утврђује да ли наставници и сарадници имају коректан и професионалан однос према студентима.  

Именована је Комисија за квалитет од 7 чланова из свих структура.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT ВИСОКА ТЕХНИЧКА ШКОЛА СТРУКОВНИХ СТУДИЈА  за студијски програм oсновне струковне студије – ПРЕХРАМБЕНА ТЕХНОЛОГИЈА И НУТРИЦИОНИЗАМ у оквиру поља техничко-технолошких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

У В Е Р Е Њ Е
О АКРЕДИТАЦИЈИ студијског програма
основнИХ струковнИХ студијА
ВИСОКА ТЕХНИЧКА ШКОЛА СТРУКОВНИХ СТУДИЈА са седиштем у НЕМАЊИНА 2, ПОЖАРЕВАЦ, ПИБ: 100439330, Матични број: 07285019, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  oсновне струковне студије – ПРЕХРАМБЕНА ТЕХНОЛОГИЈА И НУТРИЦИОНИЗАМ у оквиру поља техничко-технолошких наука и то за упис 50 (педесет) студената у седишту Установе за извођење на српском језику.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

